**ОСТВАРИВАЊЕ ВАСПИТНО-ОБРАЗОВНОГ РАДА НА ДАЉИНУ ЗА УЧЕНИКЕ ОСНОВНЕ ШКОЛЕ НА ОСНОВУ УПУТСВА МИНИСТАРСТВА ПРОСВЕТЕ, НАУКЕ И ТЕХНОЛОШКОГ РАЗВОЈА**

Почетак реализације рада је 17. март 2020.

1. Едукативни садржаји за учење на даљину који се емитују на 3. каналу Радио-телевизије Србије(РТС канал 3) за ученике основне школе
* Свакодневно, почев од 8 часова шест дана у недељи биће емитовани посебно припремљени и адаптирани образовни садржаји за ученике основне школе, који обухватају обрађене наставне јединице изабраних предмета, у складу са прописаним планом и програмом наставе и учења.
* Часови ће бити емитовани на РТС канал 3, према распореду по разредима, који ће дан пре емитовања бити доступан на сајту Министарства просвете, науке и технолошког развоја **(** [**www.rasporednastave.gov.rs**](http://www.rasporednastave.gov.rs)**)**
* За све ученике од 1. до 7. разреда емитоваће се образовни садржаји у блоковима, од по два часа дневно
* За ученике 8. разреда емитоваће се едукативни садржаји у блоковима од по 3 часа дневно, од којих ће два увек бити српски језик и математика, а трећи час је један од предмета који се полажу на завршном испиту. Ово треба имати у виду приликом планирања додатне подршке предметних наставника( презентације, задаци за вежбање).
* За ученике којима структуриран индивидуализован приступ у раду, односно прилагођавање у оквиру ИОП-а , ИОП-1, ИОП-2 и ИОП-3, потребно је да наставници припреме посебне материјале за учење и да их учине доступним ученицима на начин на који се договоре са њиховим родитељима.
* У случају да интернет није доступан свим ученицима, обавеза је директора и одељењских старешина да распоред часова, који ће бити емитован на РТС3 редовно објављују на месту које је директно доступно ученицима и родитељима. Места на којима може бити истакнут распоред су: улаз школе, спољашња огласна табла,и сл.) распоред часова може се прослеђивати и путем СМС порука и друштвених мрержа( Вибер група и сл.)
* Обавеза школе је да се на школски сајте постави банер са линком ка сајту **(** [**www.rasporednastave.gov.rs**](http://www.rasporednastave.gov.rs)**)**  и ка обавештењима која се односе на емитовање часова на РТС канал 3.
* Сви емитовани часови биће доступни и на платформи РТС Планета, где се могу накнадно и више пута прегледати истог или наредног дана. Истовремено наставници су уколико је потребно, да у сарадњи са одељењским старешином остваре потребну комуникацију или са њиховим родитељима и када је потребно да дају додатна упутства за учење након емитованих садржаја ( нпр.додатне презентације или задаци за вежбање у радној свесци, домаћи задаци, есеји, анализе, презентације, илустрације, цртежи и др) . Ово се односи и на предмете који ће бити мање заступљени учењем преко Канала РТС 3 ( музичка култура, ликовна култура, физичко и здравствено васпитање, страни језици, техника и технологија, информатика и др.)
1. **ОНЛАЈН ПЛАТФОРМЕ КАО ПОДРШКЕ НА ДАЉИНУ**

Наставницима и ученицима основне школе на располагању је велики број онлајн платформи ( Viber ZOOM, Microsoft Teams), као и национална платформа за онлајн учење МОЈА ШКОЛА. Њиховим коришћењем наставници и ученици, биће у ситуацији да остваре интеракцију и размену материјала у функцији савладавања програмских садржаја.

 На званичној интернет страни Министарства просвете биће постављена одговарајућа упутства као и обавештења о датумима у вези са почетком њиховог функционисања.

1. **ОПЕРАТИВНИ ПЛАН ШКОЛЕ ЗА ОРГАНИЗАЦИЈУ, СПРОВОЂЕЊЕ И ПРАЋЕЊЕ УЧЕЊА НА ДАЉИНУ**

У ЕС Дневник уписивати часове по постојећем распореду и наставити са уписивање часова надокнаде ( јер ће се тако и реализовати путем друштвених мрежа и емисија на РТС канал 3 и РТС Планета)

1. **ПРАЋЕЊЕ НАПРЕДОВАЊА УЧЕНИКА У ПЕРИОДУ УЧЕЊА НА ДАЉИНУ**

На основу материјала који наставници достављају ученицима и на основу повратних информација ученика након праћења ТВ лекција (часова) и других образовних садржаја**, потребно је да наставници бележе податке о напредовању ученика** до којих могу доћи кроз различите врсте размена ( домаћи задаци; структуирана вежбања и провере, есеји, пројекти, презентације, цртежи и друго), своје продукте и домаће задатке ученици могу достављати наставницима, путем мејла (слике, фајлови) или у оквиру одабране онлајн платформе.

1. **ЕВИДЕНЦИЈА О РЕАЛИЗАЦИЈИ ОБРАЗОВНО-ВАСПИТНИХ АКТИВНОСТИ НА ДАЉИНУ**

Наставници су у обавези да у Електронски дневник евидентирају све реализоване часове уз обавезним напоменама о начину реализације ( облик коминикације са ученицима и канал комуникација), ова евиденција ће бити у функцији верификовања реализоване наставе, чиме се стварају услови за редован завршетак наставне године. *( у Е дневнику''белешку'' за сваки час уписати на који начин је реализован)*

1. **ДОДАТНИ ВИДОВИ ПОДРШКЕ УЧЕНИЦИМА У УЧЕЊУ НА ДАЉИНУ**

Потребно је да одељењске старешине подстичу ученике на редовно учење и рад и да им пруже подршку у томе, при чему могу користити различите видове електронске комуникације.

 Потребно је да стручни сарадници помогну наставницима у изради наставних материјала који се могу користити приликом учења на даљину, као и у комуникацији са ученицима и родитељима.

1. **ИНФОРМИСАЊЕ И КОМУНИКАЦИЈА**

Обавезују се директор и одељењске старешине да о здравственом статусу ученика, добијених од родитеља ученика, редовно обавештавају надлежну Школску управу. ( родитељ обавештава одељењског старешину, а одељењски старешина задуженог помоћника, који ће о истом обавестити директора).

 Додатне информације у вези са учењем на даљину , као видом подршке настави родитељи могу добити позивом на број телефона 011/ 735 05 57.

 Обавезују се директор школе и одељењске старешине да сва упутства у вези са ширењем вируса COVID – 19 добијене од надлежних институција проследе родитељима електронским путем или да их обавесте путем спољашњих огласних табли.